[{"text_idx": "#000000", "text": "C\u0302ina prezidanto Xi Jinping renkontig\u0302is kun pakistana c\u0302efministro Shahbaz Sharif en Pekino merkrede. Xi diris, ke C\u0302inio aprezas la firman persiston de Pakistano en amika kunlaboro kun C\u0302inio, kaj dankas Pakistanon pro g\u0302ia subteno al C\u0302inio pri demandoj koncernaj al kernaj interesoj kaj gravaj zorgoj, kaj sens\u0302ancele subtenos la klopodojn de Pakistano por protekto de s\u0302tata suvereneco, teritoria integreco, disvolvaj interesoj kaj nacia digno kaj por realigo de stabileco, unueco, disvolvig\u0302o kaj prospero. Li aldonis, ke la c\u0302ina flanko profunde simpatias la pakistanan popolon, kiu suferis de la grandaj inundoj, liveros aldonan krizhelpon por helpi al Pakistano fari rekonstruon kaj renormaligi agrikulturan produktadon post la katastrofo, kaj plifortigos kunlaboron kun Pakistano en antau\u0306zorgo kaj mildigo de katastrofoj kaj traktado de klimats\u0302ang\u0302oj."}, {"text_idx": "#000001", "text": "Xi diris ankau\u0306, ke C\u0302inio bonvenigas Pakistanon pliigi la eksportadon de altkvalitaj agrikulturaj produktaj\u0302oj al g\u0302i, kaj volas vastigi kunlaboron kun Pakistano en cifereca ekonomio, retkomerco, fotovoltaa kaj aliaj novaj energifontoj, kaj solide antau\u0306enigi kunlaboron en agrikulturo, scienco kaj teknologio, popola vivteno kaj aliaj kampoj, kaj donos al Pakistano subtenon lau\u0306 sia kapablo en stabiligo de la financa situacio."}, {"text_idx": "#000002", "text": "Shahbaz diris, ke li havas honoron esti unu el la unuaj alilandaj gvidantoj invititaj por vizito al C\u0302inio post la sukcesa okazigo de la mejlos\u0302tona 20a Nacia Kongreso de la Komunista Partio de C\u0302inio, kio plene pruvas la profundan \"feran\" amikecon inter Pakistano kaj C\u0302inio. Nome de la pakistana registaro kaj la pakistana popolo, li refoje varme gratulas Xi pro lia reelektig\u0302o kiel g\u0302enerala sekretario de la Centra Komitato de la KPC\u0302."}, {"text_idx": "#000003", "text": "Shahbaz diris, ke Pakistano firme sekvas la politikon de unu C\u0302inio, firme subtenas la pozicion de C\u0302inio pri demandoj koncernaj al kernaj interesoj kiel Tajvano, Xinjiang kaj Honkongo, kaj esperas lerni de la sukcesa sperto de C\u0302inio en s\u0302tata regado, dependos nur de si mem, kaj profundigos kunlaboron kun C\u0302inio en diversaj kampoj por pli bone realigi sian propran disvolvig\u0302on, kio estas la venonta direkto kaj la sola elekto por Pakistano. La konstruado de la c\u0302ina-pakistana ekonomia koridoro havis profundan influon sur la ekonomian kaj socian disvolvig\u0302on de Pakistano. Pakistano volas labori kun C\u0302inio por plue antau\u0306enigi la altkvalitan komunan konstruadon de la Zono kaj Vojo, kaj esperas, ke C\u0302inio forte subtenos plibonigon de la c\u0302efa fervojlinio numero 1 kaj la konstruadon de gravaj infrastrukturaj projektoj kiel la ringa fervojo c\u0302irkau\u0306 Karac\u0302io."}]